"ಹಲ್ಲೊ ವರ್ಲ್ಡ್" ಪ್ರಕಟಣೆ ಮೂಲಕ ಟೈಗರ್ ವುಡ್ಸ್ 1996ರ ಆಗಸ್ಟ್‌ನಲ್ಲಿ ವೃತ್ತಿಪರ ಗಾಲ್ಫ್ ಆಟಗಾರರಾಗಿ ಬದಲಾದರು ಹಾಗು ನೈಕಿ , ಇಂಕ್‌ನಿಂದ $40 ದಶಲಕ್ಷ ಮೌಲ್ಯದ ಒಡಂಬಡಿಕೆ ಒಪ್ಪಂದಗಳಿಗೆ ಹಾಗೂ ಟೈಟ್ಲಿಯಸ್ಟ್‌ನ $20ದಶಲಕ್ಷ ಮೌಲ್ಯದ ಒಪ್ಪಂದಕ್ಕೆ ಸಹಿ ಹಾಕಿದರು. ಆ ಹಂತದಲ್ಲಿ ಈ ಒಡಂಬಂಡಿಕೆ ಒಪ್ಪಂದಗಳು ಗಾಲ್ಫ್ ಇತಿಹಾಸದಲ್ಲೇ ಅತ್ಯಧಿಕ ಮೊತ್ತದ್ದಾಗಿತ್ತು. ಗ್ರೇಟರ್ ಮಿಲ್‌ವಾಕೀ ಓಪನ್‌ನಲ್ಲಿ ವೃತ್ತಿಪರ ಗಾಲ್ಫ್‌ನ ಪ್ರಥಮ ಸುತ್ತನ್ನು ಅವರು ಆಡಿದರು ಮತ್ತು 60ನೇ ಸ್ಥಾನದಲ್ಲಿ ಡ್ರಾ ಮಾಡಿಕೊಂಡರು. ಆದರೆ ಮುಂದಿನ ಮೂರು ತಿಂಗಳಲ್ಲಿ ಎರಡು ಪಂದ್ಯಗಳಲ್ಲಿ ಜಯಗಳಿಸುವ ಮೂಲಕ ಟೂರ್ ಚಾಂಪಿಯನ್‌ಷಿಪ್‌ಗೆ ಅರ್ಹತೆ ಗಳಿಸಿದರು. ಅವರ ಪ್ರಯತ್ನಗಳಿಗಾಗಿ ವುಡ್ಸ್ ಅವರನ್ನು "ಸ್ಪೋರ್ಟ್ಸ್ ಇಲ್ಲುಸ್ಟ್ರೇಟೆಡ್‌ನ 1996 ಸ್ಪೋರ್ಟ್ಸ್‌ಮನ್ ಆಫ್ ದಿ ಇಯರ್ " ಮತ್ತು PGA ಟೂರ್ ರೂಕಿ ಆಫ್ ದಿ ಇಯರ್ ಎಂದು ಹೆಸರಿಸಲಾಯಿತು."ಪಂದ್ಯಾವಳಿಗಳ ಅಂತಿಮ ಹಂತದಲ್ಲಿ ಅವರು ಕೆಂಪು ಷರ್ಟ್ ಧರಿಸುವ ಸಂಪ್ರದಾಯವನ್ನು ಆರಂಭಿಸಿದರು. ಇದು ಸ್ಟಾನ್‌ಫೋರ್ಡ್ ಕಾಲೇಜು ದಿನಗಳೊಂದಿಗೆ ತಳಕು ಹಾಕಿಕೊಂಡಿತ್ತು ಮತ್ತು ಈ ಬಣ್ಣವು ಆಕ್ರಮಣಶೀಲತೆ ಮತ್ತು ಆತ್ಮಸಮರ್ಥನೆಯ ಸಂಕೇತವೆನ್ನುವುದು ಅವರ ನಂಬಿಕೆಯಾಗಿತ್ತು. " 

ಮುಂದಿನ ಏಪ್ರಿಲ್‌ನಲ್ಲಿ ವುಡ್ಸ್ ತಮ್ಮ ಪ್ರಥಮ ಮೇಜರ್(ಪ್ರಮುಖ ಪಂದ್ಯ) ದಿ ಮಾಸ್ಟರ್ಸ್‌ನಲ್ಲಿ ಜಯಗಳಿಸಿದರು. 18 ಅಂಡರ್ ಪಾರ್(ಕುಳಿಯನ್ನು ಪೂರ್ಣಗೊಳಿಸಲು ಅಗತ್ಯವಾದ ಹೊಡೆತಗಳಾದ ಪಾರ್‌ಗಿಂತ 18 ಕಡಿಮೆ) ದಾಖಲೆಯ ಸ್ಕೋರನ್ನು 12 ಸ್ಟ್ರೋಕ್‌ಗಳ ದಾಖಲೆಯ ಅಂತರದಲ್ಲಿ ಗಳಿಸುವ ಮೂಲಕ ಅವರು ಅತೀ ಕಿರಿಯ ಮಾಸ್ಟರ್ಸ್ ವಿಜೇತರು ಎನಿಸಿದರು ಮತ್ತು ಹಾಗೆ ಮಾಡಿದ ಪ್ರಥಮ ಆಫ್ರಿಕನ್-ಅಮೆರಿಕನ್ ಮತ್ತು ಪ್ರಥಮ ಏಷ್ಯನ್-ಅಮೆರಿಕನ್ ಎಂಬ ಹಿರಿಮೆಗೆ ಪಾತ್ರರಾದರು. ಅವರು ಒಟ್ಟು 20 ಮಾಸ್ಟರ್ಸ್ ದಾಖಲೆಗಳನ್ನು ಸ್ಥಾಪಿಸಿದರು ಮತ್ತು ಇನ್ನೂ ಆರನ್ನು ಡ್ರಾ ಮಾಡಿಕೊಂಡರು. ಅದೇ ವರ್ಷ ಅವರು ಇನ್ನೂ ಮೂರು PGA ಟೂರ್ ಈವೆಂಟ್‌ಗಳನ್ನು ಗೆದ್ದರು ಮತ್ತು ವೃತ್ತಿಪರ ಆಟಗಾರರಾಗಿ ಕೇವಲ 42ನೇ ವಾರದಲ್ಲೇ 1997ರ ಜೂನ್ 15ರಂದು ಅಧಿಕೃತ ವಿಶ್ವ ಗಾಲ್ಫ್ ಶ್ರೇಯಾಂಕಗಳಲ್ಲಿ ಅಗ್ರ ಸ್ಥಾನಕ್ಕೆ ಏರಿದರು. ಇದು ವಿಶ್ವದ ನಂಬರ್ 1 ಸ್ಥಾನಕ್ಕೆ ಅತ್ಯಂತ ವೇಗದ ಏರುಮುಖ ಚಲನೆಯಾಗಿದೆ. ಅವರನ್ನು PGA ವರ್ಷದ ಆಟಗಾರಎಂದು ಹೆಸರಿಸಲಾಯಿತು ಮತ್ತು ರೂಕಿ ಕ್ರೀಡಾಋತುವಿನ ನಂತರದ ವರ್ಷದಲ್ಲಿ ಪ್ರಶಸ್ತಿ ಗೆದ್ದ ಪ್ರಥಮ ಗಾಲ್ಫ್ ಆಟಗಾರರಾದರು.

ವುಡ್ಸ್ ಅವರ ಬಗ್ಗೆ ಅತೀವ ನಿರೀಕ್ಷೆಗಳನ್ನು ಇಟ್ಟುಕೊಳ್ಳಲಾಗಿತ್ತು. ಆದರೆ 1997ರ ದ್ವಿತೀಯಾರ್ಧದಲ್ಲಿ ಅವರ ಆಟದ ಲಯ ಮಸುಕಾಯಿತು ಮತ್ತು 1998ರಲ್ಲಿ ಅವರು ಒಂದು PGA ಟೂರ್ ಈವೆಂಟ್‌ನಲ್ಲಿ ಮಾತ್ರ ಗೆಲುವು ಗಳಿಸಿದರು. ತಮ್ಮ "ಕುಸಿತ" ಹಾಗು ಅನಿಶ್ಚಿತ ಫಾರಂ ಬಗ್ಗೆ ಟೀಕಾಕಾರರಿಗೆ ಉತ್ತರಿಸಿದ ಅವರು, ತಾವು ತಮ್ಮ ಕೋಚ್ ಬುಚ್ ಹಾರ್ಮನ್ ಜತೆ ವ್ಯಾಪಕ ಸ್ವಿಂಗ್(ಗಾಲ್ಫ್ ದಾಂಡನ್ನು ಬೀಸುವ ಕ್ರಿಯೆ) ಬದಲಾವಣೆಗಳಿಗೆ ಒಳಗಾಗುತ್ತಿದ್ದು, ಭವಿಷ್ಯದಲ್ಲಿ ಉತ್ತಮವಾಗಿ ಆಡುವ ಭರವಸೆ ಹೊಂದಿರುವುದಾಗಿ ಅವರು ಹೇಳಿದರು.

ವಿಶ್ವ ಗಾಲ್ಫ್ ಚಾಂಪಿಯನ್‌ಷಿಪ್‌ಗಳು
ಪ್ರಮುಖ ಚಾಂಪಿಯನ್‌ಷಿಪ್‌ಗಳು
1996–98: ಮುಂಚಿನ ವರ್ಷಗಳು ಮತ್ತು ಪ್ರಥಮ ಪ್ರಮುಖ ಜಯ
2003–04: ಸ್ವಿಂಗ್ ಹೊಂದಾಣಿಕೆಗಳು